Renta (ekonómia)

Renta je výraz, ktorý v ekonómii pôvodne označoval len výnos z pôdy (pozemkovú rentu v širšom zmysle). Neskôr sa jeho význam rôzne menil: niektorí autori ho rozšírili aj na iné výrobné faktory než pôdu, iní ho zúžili len na "nadmernú" časť výnosu z pôdy či iného výrobného faktora a podobne. Konkrétne jednotlivé definície vyzerajú takto:
dôchodok, najmä trvalý, získavaný bez vlastnej ekonomickej činnosti, bezprácne, najmä z investovaného kapitálu, čiže (trvalý) dôchodok z majetku (t.j. napr. trvalý výnos z pôdy alebo zo štátnych dlhopisov, rôzne pôžitky z poistenia a pod.)
výnos z (t.j. platba za používanie, cena) výrobného faktora, t.j. najmä z pôdy (a prírodných zdrojov), práce, reálneho kapitálu, peňazí, myšlienok
výnos len z výrobných faktorov pôda alebo reálny kapitál
(do začiatku 19. storočia len, ale dodnes stále ešte často:) pozemková renta (výnos len z používania výrobného faktora pôda, resp. pôda a iné prírodné zdroje s fixnou ponukou) 
čistá ekonomická renta (=ekonomická renta v užšom zmysle; t.j. výnos z/cena výrobného faktora, ktorého ponuka nie je [alebo takmer nie je] funkciou jeho ceny a je teda vo vzťahu k  jeho cene fixná [alebo takmer fixná], inak povedané: cena výrobného faktora, ktorého ponuková cena je 0 [alebo je takmer 0]) a prípadne aj kvázi-renta
tá časť výnosu z (t.j. ceny) výrobného faktora, ktorá presahuje ponukovú cenu (teda krivku ponuky) tohto výrobného faktora 
tá časť akéhokoľvek dôchodku, ktorá trvalo presahuje jeho zvyčajnú úroveň v dôsledku zvláštnych pomerov alebo  vlastností jednotlivých výrobných faktorov
zastarano: trvalý výnos, (trvalý) dôchodok vôbec

Referencie 

Makroekonómia